NKS Oslo fylke

Ressursvenn? Bli med på forberedelseskurs 12. mai kl 10.30 - 13.30 på Kvinnehelsehus Oslo
2026-05-12 10:30 - 13:30 (Europe/Oslo) | Kvinnehelsehus Oslo, Hagegata 32, Oslo, 0653
Oslo Sanitetsforening og Kvinnehelshus Oslo inviterer til forberedelseskurs for deg som ønsker å bli Ressursvenn. Påmelding

Oslo Sanitetsforening og Kvinnehelshus Oslo inviterer til forberedelseskurs for deg som ønsker å bli Ressursvenn – en støttende person for kvinner og menn som har kommet seg ut av en voldelig relasjon.en støttende person for kvinner og menn som har kommet seg ut av en voldelig relasjon.1 av 10 norske kvinner har blitt utsatt for alvorlig vold. Nå kan du bidra til å gjøre en forskjell.

Når: 12. mai kl 10.30 – 13.30 på Kvinnehelsehus Oslo
Hvor: Kvinnehelsehus Oslo, Hagegata 32, Tøyen

Som Ressursvenn lytter du, bryr deg og bidrar til at noen finner tilbake til en trygg og normal hverdag. Du trenger ingen faglig bakgrunn – bare litt tid og et ønske om å hjelpe.

Oslo Sanitetsforening og Kvinnehelshus Oslo inviterer til forberedelseskurs for deg som ønsker å bli Ressursvenn – en støttende person for kvinner og menn som har kommet seg ut av en voldelig relasjon.

Kurset starter 12. mai og holdes på dagtid ved Kvinnehelsehus Oslo. Her får deltakerne opplæring og oppfølging av erfarne koordinatorer.

👉 Vil du gjøre en forskjell? Les mer og meld deg på her: https://osf.no/tilbud-og-aktiviteter/ressursvenn

Bokklubb i Gamle Oslo sanitetsforening, 27. mai kl 19.00 - tema: "Kvinner, sinne og solidaritet"
2026-05-27 19:00 - 20:30 | Interkulturelt Museum, Tøyenbekken 5, Oslo, 0188, Norway
Gamle Oslo sanitetsforenings Bokklubb inviterer til bokklubb våren 2026:samlinger våren 26:
(Onsdag 25.mars)
(Onsdag 29.april)
Onsdag 27.mai
Når: Kl.19-20:30
Sted: Interkulturelt museum,Tøyenbekken 5, Grønland
Tema er «Kvinner, sinne og solidaritet» i sesong 5 av vår feministiske bokklubb; Gamle Oslo sanitetsforenings Bokklubb.
Vi leser boken:

«Ro deg ned!», av forfatter Solveig Mork Holmøyvik. Deichman har 17 ledige bøker til utlån p.dd.
Men som alltid – i vår lavterskel bokklubb trenger du ikke ha lest for å delta.
Se også FB:
https://www.facebook.com/groups/6984477164972847
https://www.facebook.com/share/1AZcKETp6P/

Boklansering 28. mai - En hjerneforskers blikk på kvinners livsfaser
2026-05-28 18:00 - 19:30 | Cappelen Damm, Stortingsgata 28, Oslo, 0161, Norway
Velkommen til en viktig og innsiktsfull boklansering og samtale om et tema som angår alle: Kvinnehjernen – En hjerneforskers blikk på kvinners livsfaser, torsdag 28. mai kl 18.00 – 19.30, Stortingsgaten 28.
Meld deg på her.

Sammen med Cappelen Damm inviterer Sanitetskvinnene, Kvinnehelsehus Oslo og Cappelen Damm til boklansering og samtale. Denne kvelden møter du forfatter og hjerneforsker Ann-Marie de Lange i samtale med journalist og forfatter Marte Spurkland. Sammen setter de søkelys på kvinnehelse, hjernen og hvordan kvinners livsfaser påvirker oss gjennom livet.
Ann-Marie de Lange er klinisk psykolog med doktorgrad i kognitiv nevrovitenskap og leder forskningsgruppen ‘FemiLab’. Med over ti års forskningserfaring fra blant annet Universitetet i Oslo og University of Oxford, er hun en internasjonalt anerkjent ekspert som brenner for å gjøre forskningsresultater tilgjengelig for et bredt publikum.
Sett av datoen og bli med på en kveld med ny kunnskap og inspirerende samtale!

Åpent møte 1. juni med overlegene Ruth Aga og Camilla Huseby: Skjøre damer og noen menn også - Groruddalen Sanitetsforening
2026-06-01 18:00 | Grorudhuset, Grorudhuset, Martin Skatvedts vei 1, Oslo, 0950, Norway
Groruddalen sanitetsforening inviterer til åpent møte 1. juni om kvinnehelse og osteoporose.
Groruddalen sanitetsforening inviterer til åpent møte om kvinnehelse og osteoporose – en folkesykdom som rammer halvparten av alle kvinner over 50 år, og også mange menn. Benskjørhet kommer snikende – og oppdages ofte først når skaden har skjedd.
Når: 1. juni kl 18.00
Hvor: Grorudhuset
Overlegen Ruth Aga ved Skadelegevakten i Oslo, og Camilla Holter Huseby fra OUS kommer og forteller om:
Hva osteoporose er Hvorfor brudd oppstår Hvordan sykdommen kan forebygges Bentetthetsmåling med DXA Behandling som kan redusere risiko for nye brudd betydelig
Ruth Aga har i mange år arbeidet for bedre forebygging av fall og brudd hos eldre, og har nylig mottatt Sanitetskvinnene Oslo fylkes pris «Går i front for kvinnehelse» for sitt sterke engasjement for osteoporose og arbeidet for å få en DXA-maskin til Skadelegevakten i Oslo.
Hvert år behandles rundt 3000 personer over 50 år med brudd ved Skadelegevakten i Oslo. Mange av disse har uoppdaget osteoporose. Likevel får bare halvparten undersøkt beintettheten sin. Et ungt skjelett kan sammenlignes med en tennisball – man faller og spretter opp igjen. Men når skjelettet blir benskjørt, kan selv små fall føre til alvorlige brudd.

Dette er ikke bare et personlig helseproblem – fall og brudd er blant de største helseutfordringene i Norge i dag, både menneskelig og økonomisk.
Det blir faglige innlegg, praktisk informasjon og mulighet for spørsmål og samtale.

Alle er hjertelig velkommen og arrangementet er gratis.

FB-event: https://fb.me/e/1ZWrl5tnef

Kløvertur om Hans Nielsen Hauge langs Akerselva, 2. juni kl 18.00 - Grefsen, Kjelsås og omegn sanitetsforening
2026-06-02 18:00 | Gullhaug bru, Gullhaug bru, Nydalen, Oslo, 0484, Norway
Kløvertur 2. juni kl 18.00: Hans Nielsen Hauge og alt hva han fikk til langs Akerselva.
Etter turen til Bakkehaugen og Hauges bosted, kom det fram et ønske å se og høre mer om alt som ble iverksatt av denne ivrige mannen og hans haugianere. Erik Hagfors fra Historielaget Tåsen, Nordberg og Ullevål forteller.
NB: forandret oppmøtested. Vi møtes kl. 18.00 på Gullhaug bro ved signalbygget til Avantor.
TA MED KOPP!
Turen er for alle. Velkommen!
Turen er et samarbeid mellom Kjelsås idrettslag, historielagene på Grefsen/Kjelsås/Nydalen og Tåsen/Nordberg/Ullevål og Grefsen og Kjelsås sanitetsforening.

Bygdøy sanitetsforening inviterer til sommerfest 4. juni kl 18 på Fredriksborg
2026-06-04 18:00 | Fredriksborg selskapslokaler, Fredriksborgveien 18, Fredriksborgveien 18, Oslo, 0286, Norway
Bygdøy sanitetsforening inviterer til sommerfest på Fredriksborg

Velkommen til årets sommerfest på Fredriksborg, Fredriksborgveien 18, Bygdøy.

Hver deltaker tar med god mat og drikke, og gevinst til lotteriet. Foreningen spanderer velkomstdrink, kake og kaffe.
Påmeldingsfrist: fredag 29. mai. Trykk SKAL og vipps kr 200,- til 12622.

Hold av dagen og meld dere på! Velkommen!

Se også FB-event

Onsdagstreffen
2026-06-10 17:30 - 19:30 | Solskinnsveien 12, 0376 Oslo, Solskinnsveien 12
Velkommen til Oslo Sanitetsforenings kvinnenettverk!

På Onsdagstreffen i juni:Hvis været er fint, blir det kubb og andre hagespill ute. Vi skal også snakke om sommerblomster, presse blomster og kanskje male. Vi gleder oss til en hyggelig ettermiddag sammen!

Det er gratis å delta, men vi ønsker at du melder deg på: https://pameldinger.no/e/il30nk

Onsdagstreffen er en sosial arena for kvinner, hvor de kan bli kjent med andre kvinner, ta opp forskjellige temaer, lage god mat, og bygge et sosialt nettverk.
Her møtes vi for hygge og samtaler om dagsaktuelle temaer. Vi finner på ulike aktiviteter og lager mat sammen og starter alltid kvelden med å servere et godt, varmt måltid. I løpet av året finner vi på aktiviteter som matlagingskurs, spillekvelder, quiz og foredrag.

"Strikk og skravl", i Blindern og Vinderen sanitetsforening 12. august (annenhver onsdag)
2026-08-12 17:30 - 19:30 | Villa Ly, Tennisveien 2G, Tennisveien 2 G, Oslo, 0777, Norway
Strikk og skravl i Blindern og Vinderen sanitetsforening inviterer til strikketreff på Slemdal. Vi serverer kaffe, te og vafler.
Ta med egne prosjekter eller bli med på å strikke lapper til Ull og omtanke som er et prosjekt hvor det strikkes ulltepper til personer som får cellegift.
Vi møtes annenhver onsdag.
Sted: Villa Ly, Tennisveien 2G, 0777 Oslo
Klokkeslett: 17.30 – 19.30
GRATIS DELTAKELSE!
Vi hjelper deg i gang om du er ny i strikkingens verden. Alle aldere er hjertelig velkommen!
Treffdatoer resten av 2026:
26 august
9 september
23 september
7 oktober
21 oktober
4 november
18 november
2 desember
16 desember

Kurs for nye frivillige i Home-Start
2026-08-20 17:00 - 20:00 | Solskinnsveien 12, 0376 Oslo, Solskinnsveien 12
Har du tid å gi bort? En småsbarnfamilie venter på deg. Å være familiekontakt for Home-Start er en fantastisk givende måte å være frivillig på. Nytt kurs starter 20. august.

Oslo Sanitetsforening drifter Home-Start avdelingen for bydelene Frogner, St.Hanshaugen og Vestre Aker. Som frivillig familiekontakt i Home-Start besøker du en småbarnsfamilie.

Som familiekontakt i Home-Start besøker du en småbarnsfamilie ca. én gang i uka, i 2-4 timer. Oppgavene avhenger av hva familien trenger: En tur til lekeplassen, trilletur, leksehjelp, trygg prat og avlastning.

Kurs for nye frivillige starter 20. august i Solskinnsveien 12, over 6 kveldsmøter. Du får grundig opplæring og tett oppfølging hele veien.

Les mer om Home-Start her.

Vil du ha mer informasjon eller ønsker du å melde deg på? Send en e-post til vår Home-Start koordinator Ellen Margrethe Arentz-Hansen: ellen.margrethe@osf.no

Kvinner i fokus: Den syke historien om kvinners seksualitet i medisinen
2026-08-20 18:00 - 19:30 | Kvinnehelsehus Oslo, Hagegata 32, Oslo, 0653
Gjennom medisinens historie har kvinners seksualitet blitt feiltolket, kontrollert og sykeliggjort. Med faglig tyngde, humor og skarp analyse viser Brochmann hvordan myter og makt, forkledd som vitenskap, fortsatt påvirker synet på kvinners seksualitet.
Velkommen til Kvinner i fokus, der vi får besøk av lege, statsviter og forfatter Nina Brochmann, som vil holde foredrag basert på boken Avkledd – den syke historien om kvinners seksualitet i medisinen.
Arrangementet er gratis, men på grunn av begrenset antall plasser har vi påmelding. Meld deg på her.
Gjennom 3000 år har kvinner blitt diagnostisert som hore, heks og helgen; nymfoman og sexløs; hysterisk, frigid og jomfrusyk. Leger har oppdaget organer som ikke finnes og omgjort eksisterende organer til truende avvik, alt etter hva som har passet med det rådende trusselbildet i verden.
Om Nina Brochmann
Lege, statsviter og forfatter. Hun debuterte i 2017 med boken Gleden med skjeden og har senere skrevet de populære bøkene Jenteboka og Guttaboka .Hennes TED-foredrag The Virginity Fraud, som handler om mytene rundt jomfruhinnen, er sett over 11 millioner ganger. I 2024 startet hun podkastserien Sex med Dr. Brochmann, som utforsker seksualitetens historie.
Om Kvinner i fokus
«Kvinner i fokus» er en serie med foredrag og panelsamtaler, på Kvinnehelsehus Oslo, som setter søkelyset på ulike temaer innen kvinnehelse. Målet er å skape en plattform for deling av kunnskap og erfaringer, samt å fremme diskusjon om viktige helseutfordringer som påvirker kvinner gjennom alle livsfaser. Vi ønsker å skape et inkluderende miljø hvor alle, uansett bakgrunn, kan delta, lære og bidra.

Sommertur til Forsvarsmuseet og Akershus festning
2026-08-22 09:00 - 15:00 | Akershus festning, Akershus festning, Bygning 62, 0015 Oslo
Sanitetskvinnene Oslo fylke har gleden av å invitere til årets sommertur.
I år går turen til Akershus festning – kortreist og innholdsrik – lørdag 22. august 2026.

Vi møtes kl. 08.45 ved Forsvarsmuseets inngang (bygning 62) på Akershus festning. Det er godt skiltet.
Program
Kl. 09.00–10.00 Foredrag i Forsvarsmuseets aula med tema «Kvinnene på Akershus» ved museumssjef Tine Berg Floater.
Kl. 10.15– 11.15 Omvisning på Akershus festning. Oppmøte ved Karpedammen.
Vi har i år mulighet til å invitere inntil 60 deltakere, og som i fjor gjelder «førstemann til mølla».
Det er ingen egenandel for foredrag og omvisning. Dette dekkes av Sanitetskvinnene Oslo fylke.
Felles lunsj
Etter omvisningen har vi reservert bord på Prima Fila, Fridtjof Nansens plass 5, kl. 13.00.
Lunsjen betales av den enkelte. Ved påmelding til lunsjen velger du én av følgende retter:

Pizza alla Crudo
Lasagne Classica al Forno
Cæsarsalat
Spaghetti Carbonara
Salmone alla Griglia
Vegetarrett

Har du allergier eller behov for spesialkost, ber vi om at du opplyser om dette ved påmelding. Restauranten kan tilrettelegge for de fleste behov.
Påmelding
Bindende påmelding innen 10. august 2026 her: Sommertur Sanitetskvinnene Forsvarsmuseet – Fyll ut skjema Oppgi hva du vil spise om du blir med på lunsjen, og eventuelle allergier eller andre matbehov.
Vi håper mange har anledning til å bli med på en hyggelig og lærerik dag i historiske omgivelser!

Helsekafé: Søvn og helse - kunnskap som gir bedre netter
2026-08-27 13:00 - 14:30 | Kvinnehelsehus Oslo, Hagegata 32, Oslo, 0653
Vi får besøk av Elise Holter Thompson, søvnfysiolog ved søvnseksjonen på Lovisenberg sykehus.
Arrangementet er gratis, men har begrenset antall plasser og påmelding. Meld deg på her.

Elise gir oss en enkel og nyttig innføring i søvn og helse, med særlig fokus på kvinnehelse, og forklarer hvorfor søvn er avgjørende for både fysisk og psykisk velvære.
Hun tar for seg hvorfor vi sover, hvor mye søvn vi trenger, og hva som skjer når vi ikke får nok søvn over tid. Hun ser også på hvordan søvnbehov og søvnproblemer kan endre seg gjennom ulike livsfaser hos kvinner, spesielt ved overgangsalder. Videre snakker hun om vanlige søvnproblemer som insomni, og hvordan stress og bekymringer ofte påvirker søvn spesielt hos kvinner.
Hun går også inn på fysiske årsaker til dårlig søvn, som søvnapné, og hvordan dette kan arte seg annerledes hos kvinner enn hos menn, blant annet med mer diffuse symptomer som tretthet og lav energi.
Til slutt tar hun opp hvordan søvnvaner også formes av kultur og tradisjoner, og hvordan dette varierer mellom land, familier og forventninger til kvinner i ulike livssituasjoner.
Hva er helsekafé?
Helsekafé er et sosialt samlingspunkt på Kvinnehelsehus Oslo for kvinner fra ulike bakgrunner. Her får du en sunn og velsmakende lunsj, samtidig som vi tar opp viktige temaer innen kvinnehelse.

Kløvertur til husmannsplassen Grinda under Nordberg gård, 1. september kl 18.00 - Grefsen, Kjelsås og omegn sanitetsforening
2026-09-01 18:00 | Korsvoll Flerbrukshall, Åmotveien 11, Oslo, 0880, Norway
Grefsen, Kjelsås og omegn sanitetsforening inviterer til Kløvertur 1. september.
Den 1. september kl. 18.00 går turen til Grinda, husmannsplass under Nordberg gård. Historielaget Nordberg/Tåsen/Ullevål historielag forteller under turen.
Vi møtes på parkeringsplassen foran Korsvoll Flerbrukshall, Åmotveien 11. Her er det også mulig å parkere.
Turen som er gratis, er åpen for alle og avsluttes med en kopp kaffe, samt mulighet for å snakke mer om stedet vi har vært på eller en prat med andre hyggelige turgåere.
TA MED KOPP! Velkommen!
Turen er et samarbeid mellom historielagene på Grefsen/Kjelsås/Nydalen og Tåsen/Nordberg/Ullevål, Kjelsås idrettslag og Sanitetsforeningen Grefsen, Kjelsås og omegn.

Onsdagstreffen
2026-09-02 17:30 - 19:30 | Solskinnsveien 12, Solskinnsveien 12
Velkommen til Oslo Sanitetsforenings kvinnenettverk!
På grunn av matservering så ønsker vi at du melder deg på. Du kan melde deg på her.

Onsdagstreffen er en sosial og uformell møteplass for kvinner som ønsker å bli kjent på tvers av språk og kultur. Her møtes vi for hygge og samtaler om dagsaktuelle temaer. Vi finner på ulike aktiviteter og lager mat sammen og starter alltid kvelden med å servere et godt, varmt måltid.
I løpet av året finner vi på aktiviteter som matlagingskurs, spillekvelder, quiz og foredrag.

Kløvertur til Oset vannrenseanlegg, 6. oktober kl 18.00 – Grefsen, Kjelsås og omegn sanitetsforening
2026-10-06 18:00 | Oset utfartsparkering, Midtoddveien 34, Midtoddveien 34, Oslo, 0494, Norway
Grefsen, Kjelsås og omegn sanitetsforening inviterer til Kløvertur 6. oktober
Bjørn Magnus Midthaug fra Vann- og avløpsetaten i Oslo kommune forteller om hva som skjer- og skal skje «på» Oset vannrenseanlegg. Deretter går vi til Grønvold, hører litt om stedet og avslutter ved Teknisk museum.
Vi møtes 6. oktober kl 18.00 på parkeringsplassen ved Oset renseanlegg/Midtoddveien. Etter Oset går vi på sti og noen steder er det bratt.
Turen som er gratis, er åpen for alle og avsluttes med en kopp kaffe, og mulighet for å snakke mer om stedet vi har vært på eller en prat med andre hyggelige turgåere. TA MED KOPP!
Turen er et samarbeid mellom historielagene på Grefsen/Kjelsås/Nydalen og Tåsen/Nordberg/Ullevål, Kjelsås idrettslag og Sanitetsforeningen Grefsen, Kjelsås og omegn.
Foto: Sverre Heiberg/Oslo Museum

"Strikk og Skravl" i Høybråten sanitetsforening 9. oktober kl 19.00
2026-10-09 19:00 | Bergtunveien 7 b, Oslo, 1087, Norway
Høybråten sanitetsforening inviterer til «Strikk og Skravl», fredag 9. oktober kl 19.00. Åpent for alle!
Kom med eller uten håndarbeid. Vi holder kaffe og noe snacks. Ta gjerne med noe godt å drikke- vi lar skravla gå – har du en liten gevinst til ett lite lotteri er det flott!
Velkommen til Bergtunveien 7 b på Høybråten!

Høstkafe med bruktmarked i Høybråten sanitetsforening 11. oktober kl 13.00
2026-10-11 13:00 - 15:00 | Bergtunveien 7 b, Oslo, 1087, Norway
Høybråten sanitetsforening arrangerer høstkafe med bruktmarked, søndag 11. oktober kl 13.00 – 15.00 i Bergtunveien 7 b.
Vi selger kaffe og vafler og kaker. Medlemmer og andre selger brukte klær og leker. Like artig som loppemarked!
Velkommen til «Huset vårt»!

Kløvertur til Grefsenlia behandlingshjem, 3. november kl 18.00 – Grefsen, Kjelsås og omegn sanitetsforening
2026-11-03 18:00 | «Den gamle brannstasjonen» i Nordhagaveien 1, Nordhagaveien 1, Oslo, 0491, Norway
Grefsen, Kjelsås og omegn sanitetsforening inviterer til Kløvertur 3. november
Vi møtes 3. november kl 18.00 ved «Den gamle brannstasjonen» i Nordhagaveien 1. Derfra går vi videre til Trollbua, som mange mener har byens beste pizza. Vi får en prat med eieren før vi går videre til Grefsenlia behandlingshjem. Der avslutter vi turen i hagen med bålpanne og kaffe mens direktør Gry Hall og kulturrådgiver Tove Taalesen forteller om hva de jobber med på Grefsenlia – og alt det fine de får til.
Turen som er gratis, er åpen for alle og avsluttes med en kopp kaffe, og mulighet for å snakke mer om stedet vi har vært på. TA MED KOPP!
Turen er et samarbeid mellom historielagene på Grefsen/Kjelsås/Nydalen og Tåsen/Nordberg/Ullevål, Kjelsås idrettslag og Sanitetsforeningen Grefsen, Kjelsås og omegn.

Lionslotteri på Høybråten skole, 7. og 8. november
2026-11-07 11:00 - 17:00 | Bergtunveien 9, Oslo, 1087, Norway
Høybråten sanitetsforening inviterer til Lionslotteri i helgen 7. og 8. november kl. 11.00 – 17.00 på Høybråten Skole i Bergtunveien 9.

Julebasar med gammeldags tombola i Høybråten sanitetsforening, 13. - 15. november
2026-11-13 00:00 | Bergtunveien 7 b, Oslo, 1087, Norway
Høybråten sanitetsforening arrangerer JULEBASAR i helgen 13., 14. og 15. november.
Vi selger lodd, hjemmelagde ting, kaker og kaffe. Gammeldags tombola.
Velkommen til Bergstuveien 7 b på Høybråten!

"Strikk og Skravl" i Høybråten sanitetsforening 27. november kl 19.00
2026-11-27 08:00 - 17:00 | Bergtunveien 7 b, Oslo, 1087, Norway
Høybråten sanitetsforening inviterer til «Strikk og skravl» 27. november kl 19.00. Åpent for alle!
Kom med eller uten håndarbeid. Vi holder kaffe og noe snacks. Ta gjerne med noe godt å drikke- vi lar skravla gå – har du en liten gevinst til et lite lotteri, er det flott!
Velkommen til Bergtunveien 7 b på Høybråten.

Adventskafe 29. november kl 14.30 i Høybråten sanitetsforening
2026-11-29 14:30 - 16:30 | Bergtunveien 7 b, Oslo, 1087, Norway
Høybråten sanitetsforening inviterer til Adventskafe, søndag 29. november kl 14.30 – 16.30.
Her blir det grøtsalg, kaffe, kaker, julesanger og salg av julesaker , og verksted for barna!
Velkommen til Bergtunveien 7 b på Høybråten!

Kløvertur "Fra sportskafeen på Kjelsås til Rønningen turisthotell/folkehøgskole", 1. desember kl 18.00 – Grefsen, Kjelsås og omegn sanitetsforening
2026-12-01 18:00 | Oset utfartsparkering, Midtoddveien 34, Midtoddveien 34, Oslo, 0494, Norway
Grefsen, Kjelsås og omegn sanitetsforening inviterer til Kløvertur 1. desember kl 18.00: «Fra sportskafeen på Kjelsås til Rønningen turisthotell/folkehøgskole»
Vi hører om dem som drev sportskafeen i mange år. Deretter går vi opp de bratte bakkene og noen stier til Rønningen folkehøgskole. Rektor Jørgen Bjørnson Aadenraa forteller historien fra turisthotell til dagens folkehøgskole.
Vi møtes på parkeringsplassen ved Oset renseanlegg/Midtoddveien kl 18.00. Turen er litt krevende med svært bratte bakker og noen stier på grus.
Turen som er gratis, er åpen for alle og avsluttes med en kopp kaffe, og mulighet for å snakke mer om stedet vi har vært på. TA MED KOPP!
Turen er et samarbeid mellom historielagene på Grefsen/Kjelsås/Nydalen og Tåsen/Nordberg/Ullevål, Kjelsås idrettslag og Sanitetsforeningen Grefsen, Kjelsås og omegn.
